《洞仙歌 敬题张荫嘉母舅《乐圃词钞》后》
清代·钱慧贞

铜琶牙板，数词家名手。柳腻苏豪孰兼有。豁双眸、舅氏乐圃词钞，真莫怪、脍炙骚坛人口。

慈亲题语在，记得年时，曾向妆台课停绣。篇什富珠玑，击节人亡，低唱罢、泪沾红袖。

愿本意、早填谒金门，使屈姊、舒开夜台眉皱。

作者简介：字玉雯，长洲人，诸生胡赓飏继室。有《天香阁词》。